b'\n_START_ARTICLE_\nFender Hot Rod Deluxe\n_START_SECTION_\nElektronika\n_START_PARAGRAPH_\nElektronske cijevi ugra\xc4\x91ene u sekcije pretpoja\xc4\x8dala i poja\xc4\x8dala Fender Hot Rod Deluxe modela poja\xc4\x8dala su par 6L6GC tetroda cijevi u sekciji poja\xc4\x8dala, i dvije 12AX7 duple triode u sekciji pretpoja\xc4\x8dala. Jedna dodatna 12AX7 cijev se koristi u fazi pretvara\xc4\x8da snage, \xc4\x8diji jedan dio snage koristi i fixed bias ve\xc4\x87 instaliran u tvornici, s ugo\xc4\x91enom ja\xc4\x8dinom od 60 mA za obje 6L6 cijevi. Za razliku od vintage Fender cijevnih poja\xc4\x8dala u kojima je kori\xc5\xa1tena Point-to-Point (PTP) tehnologija, u modelu Hot Rod Deluxe koriste se tiskane plo\xc4\x8dice (PCB). Interno postoje dvije vrste seta plo\xc4\x8dica: glavna ili osnovna, koja sadr\xc5\xbei ve\xc4\x87inu elektroni\xc4\x8dkih komponenti, i ona pru\xc5\xbea bazu za ugradbu raznih kontrola i priklju\xc4\x8daka. Drugi model je sekundarni, koji ima funkciju osiguranja cijele baze na kojoj su montirani utori cijevi, te s drugim vodi\xc4\x87ima omogu\xc4\x87ava zavr\xc5\xa1no i kompletno povezivanje svih komponenti na tiskanoj plo\xc4\x8dici.\n_START_SECTION_\nOstale verzije\n_START_PARAGRAPH_\nFender od 1995. godine redovito osvje\xc5\xbeava seriju klasi\xc4\x8dnih Hot Rod Deluxe modela poja\xc4\x8dala. U neke modele i ugradbom specijalno dizajniranog Eminence Legend 125 50W zvu\xc4\x8dnika. Isto tako Fender je stvorio zna\xc4\x8dajnu zalihu modela sa prepoznatljivim osobinama MDF (medium density fiberboard - plo\xc4\x8da s vlaknima srednje gusto\xc4\x87e) kabineta, koji su presvu\xc4\x8deni crnom Toleks tkaninom sa srbrnom za\xc5\xa1titnom tkaninom zvu\xc4\x8dnika, na prednjici zvu\xc4\x8dni\xc4\x8dke kutije. Tako\xc4\x91er, 2010. godine predstavljena je verzija modela Hot Rod Deluxe III, s ugra\xc4\x91enim Celestion G12P-80 zvu\xc4\x8dnikom.\n_START_SECTION_\nLimitirana izdanja\n_START_PARAGRAPH_\nFender je u periodu 2003. do 2004. godine predstavio dva limitirana izdanja modela poja\xc4\x8dala, koja nisu bila oblo\xc5\xbeeni Tvid/Toleks tkaninom, nego su plohe modela glatke, ura\xc4\x91ene od tvrdog poliranog javora. Izgledom jedan model je klasi\xc4\x8dni trobojni sunburst (zavr\xc5\xa1no bojanje gdje je sredina svjetlija u odnosu na sve tamnije nijanse prema kraju plohe), a drugi obojan u prirodnu boju drveta. U oba modela ugra\xc4\x91eni su Jensen zvu\xc4\x8dnici. Zatim, krajem 2006. godine limitirano do o\xc5\xbeujaka 2007. Fender je predstavio Hot Rod Deluxe "White Lightning" model, a s po\xc4\x8detka 2008. godine i "Texas Red" model.'